Publication: Magyar Közlöny
Issue: MK-2006-53 (Year: 2006, Number: 53)
Era: 2004-2010
Section: feladatkörérõl szóló 65/2004. (X. 12.) ME határozat
Paragraph Index: 593

2. A H. 2.3. pontjának c) alpontja helyébe a következõ rendelkezés lép: „c) Csák Ferenc az európai uniós ügyekért felelõs tárca nélküli miniszter ügykörében jelentkezõ, az európai ügyekkel és a nemzeti fejlesztéspolitikai tevékenység kormányzati irányításában való közremûködéssel” (összefüggõ feladatokat lát el.) Gyurcsány Ferenc s. k., miniszterelnök IV. rész IRÁNYMUTATÁSOK, JOGEGYSÉGI HATÁROZATOK A Magyar Köztársaság Legfelsõbb Bírósága jogegységi határozatai A Magyar Köztársaság Legfelsõbb Bírósága jogegységi határozata 2/2006. BJE szám A MAGYAR KÖZTÁRSASÁG NEVÉBEN! A Magyar Köztársaság Legfelsõbb Bíróságának büntetõ jogegységi tanácsa Budapesten, a 2006. április 10. napján tartott ülésen meghozta a következõ jogegységi határozatot: Az összbüntetésbe foglalásnak nem törvényi feltétele a büntetések folyamatos végrehajtása. Ha a terheltet feltételes szabadság tartama alatt olyan cselekmény miatt ítélik jogerõsen végrehajtandó szabadságvesztésre, amelyet a korábbi ítélet jogerõre emelkedése elõtt követett el, a büntetéseket összbüntetésbe kell foglalni arra tekintet nélkül, hogy az újabb büntetést foganatba vették-e vagy sem. A 3/2002. büntetõ jogegységi határozat I/3. pontját a Legfelsõbb Bíróság nem tartja fenn. INDOKOLÁS A Legfelsõbb Bíróság a legfõbb ügyész indítványára jogegységi eljárást folytatott a következõ jogértelmezést igénylõ elvi kérdésben: – Helye van-e összbüntetésbe foglalásnak, ha a terheltet feltételes szabadságának tartama alatt, annak megszüntetése nélkül, jogerõsen ismét végrehajtandó szabadság- 2006/53. szám vesztésre ítélik; ez utóbbi büntetését még a feltételes szabadság tartama alatt foganatba is veszik, és a terhelt valamennyi bûncselekményt a vele szemben legkorábban hozott ítélet jogerõre emelkedése elõtt követte el. A legfõbb ügyész jogegységi indítványa szerint a felvetett kérdésben a bírói gyakorlatban két – egymással ellentétes – álláspont alakult ki; emiatt az egységes bírói gyakorlat biztosítása érdekében jogegységi határozat hozatala szükséges. Az indítvány elõterjesztõje az eltérõ álláspontokat konkrét bírósági határozatokkal szemléltette. A mellékelt határozatoknak a kérdés eldöntése szempontjából releváns részei az alábbiak:

Source: https://magyarkozlony.hu/hivatalos-lapok/d1ca8f96fcea2c4d5489a0b3362df93687ef581a/dokumentumok/a760452884e4874bd79e4067b413bf7e7ca0ee62/letoltes